CELEX: E2015P0006
Language: el
Date: 2015-02-16 00:00:00
Title: Προσφυγή που ασκήθηκε στις 16 Φεβρουαρίου 2015 από την Εποπτεύουσα Αρχή της ΕΖΕΣ κατά του Βασιλείου της Νορβηγίας (Υπόθεση E-6/15)

30.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/10
            
         Προσφυγή που ασκήθηκε στις 16 Φεβρουαρίου 2015 από την Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Υπόθεση E-6/15)
   (2015/C 143/11)
   Στις 16 Φεβρουαρίου 2015, η Εποπτεύουσα Αρχή της ΕΖΕΣ, εκπροσωπούμενη από τους Xavier Lewis και Clémence Perrin, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, Rue Belliard 35, 1040 Brussels, Belgium άσκησε προσφυγή κατά του Βασιλείου της Νορβηγίας ενώπιον του Δικαστηρίου ΕΖΕΣ.
   Η προσφεύγουσα ζητεί από το Δικαστήριο της ΕΖΕΣ να αναγνωρίσει ότι:
   
               1.
            
            
               Διατηρώντας σε ισχύ τα άρθρα 20-1 δεύτερη παράγραφος και 22-3 του χωροταξικού και οικοδομικού νόμου σε συνδυασμό με τα άρθρα 9-1 έως 9-4 και 11-1 του οικοδομικού κανονισμού, τα οποία απαιτούν από τις κατασκευαστικές εταιρείες να έχουν λάβει άδεια από τις αρχές τοπικής αυτοδιοίκησης πριν την έναρξη της δραστηριότητάς τους, η Νορβηγία παρέβη τις υποχρεώσεις που υπέχει βάσει του άρθρου 16 της πράξης που αναφέρεται στο σημείο 1 του παραρτήματος X της συμφωνίας ΕΟΧ (Οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά), ή, εναλλακτικώς, του άρθρου 36 της συμφωνίας ΕΟΧ.
            
         
               2.
            
            
               Το Βασίλειο της Νορβηγίας βαρύνεται με τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η υπόθεση αφορά την απαίτηση της νορβηγικής νομοθεσίας (άρθρα 20-1 δεύτερη παράγραφος και 22-3 του χωροταξικού και οικοδομικού νόμου σε συνδυασμό με τα άρθρα 9-1 έως 9-4 και 11-1 του οικοδομικού κανονισμού) ότι οι εταιρείες που επιθυμούν να παρέχουν κατασκευαστικές υπηρεσίες στη Νορβηγία θα πρέπει να έχουν λάβει έγκριση από τις αρχές τοπικής αυτοδιοίκησης πριν την έναρξη της δραστηριότητάς τους. Η εν λόγω έγκριση πρέπει να λαμβάνεται πριν από κάθε μεμονωμένο κατασκευαστικό έργο
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι η απαίτηση συνιστά περιορισμό που δεν μπορεί να δικαιολογηθεί βάσει του άρθρου 16 παράγραφοι 1 και 3 της οδηγίας 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά («οδηγία για τις υπηρεσίες»), ή, εναλλακτικώς, ότι το εν λόγω μέτρο συνιστά περιορισμό της ελευθερίας παροχής υπηρεσιών βάσει του άρθρου 36 της συμφωνίας ΕΟΧ, ο οποίος δεν μπορεί να δικαιολογηθεί βάσει του άρθρου 33 της συμφωνίας ΕΟΧ.
            
         
               —
            
            
               Η Νορβηγία ισχυρίζεται ότι, καταρχήν, το εν λόγω καθεστώς αδειοδότησης δεν αντίκειται στην οδηγία για τις υπηρεσίες καθώς δικαιολογείται βάσει του άρθρου 16 παράγραφοι 1 και 3 της εν λόγω οδηγίας.